open-index/open-wikipedia-markdown huggingface dataset:
Kärkikasvusolukko

**Kärkikasvusolukko** on kasvusolukkoa, jota on kasvin päävarren, haarojen ja juuren kärjissä sekä silmuissa. Tämän solukkoalueen uloimmassa osassa solut ovat erilaistumattomia ja tätä aluetta kutsutaan kasvupisteeksi. Tätä sisemmissä solukerroksissa solut jakautuvat ja solut ovat hieman erilaistuneet. Kärkikasvusolukon takana on täysin erilaistunut, pysyvä solukko. Esimerkiksi silmuissa olevista kasvupisteistä voi alkaa uuden kasvinosan kasvaminen tai kasvullinen lisääntyminen. Kärkikasvusolukkoa sisältäviä kasvinosia voidaan ottaa pistokkaiksi.  

## Lähteet
Tasavallan ritarikunta (Moldova)

**Tasavallan ritarikunta** () on moldovalainen ritarikunta ja maan korkein mahdollinen kunnianosoitus, jota myönnetään poikkeuksellisista ansioista valtion tai ihmiskunnan hyväksi. Se on perustettu 30. kesäkuuta 1992.

Ritarikunnassa on yksi luokka:

*  ritarikunnan nauha

## Lähteet
Serhi Lovotškin

**Serhi Volodymyrovytš Lovotškin** (; s. 17. kesäkuuta 1972) on ukrainalainen poliitikko ja kansanedustaja, joka edusti Opposition ohjelma – Elämän puolesta -puoluetta. Lovotškin pakeni Ukrainasta Venäjän hyökättyä Ukrainaan vuonna 2022.

Lovotškin syntyi Kiovassa. Hän opiskeli vuosina 1989–1993 Kiovan taloustieteen valtionyliopistossa (nykyinen Kiovan kansallinen taloustieteen yliopisto) kirjanpitoa ja suoritti siellä vuosina 1993–1997 tieteiden kandidaatin tutkinnon; hänen väitöskirjansa aiheena oli Yhdysvaltain valtionvelka. Vuosina 1999–2002 hän suoritti Ukrainan ulkomaankaupan akatemiassa maisterintutkinnon pääaineenaan kansainvälinen oikeus. Vuonna 2004 hän väitteli tohtoriksi Kiovan kansallisessa taloustieteen yliopistossa.

Vuoden 1998 parlamenttivaaleissa Lovotškin pyrki Ukrainan parlamenttiin Verh’ovna Radaan 46. vaalipiiristä (Donetskin alue), muttei tullut valituksi. Vuosina 1999–2002 hän toimi presidentti Leonid Kutšman avustajana ja neuvonantajana. Vuosina 2002–2005 hän toimi Kutšman ensimmäisenä avustajana. Oranssin vallankumouksen jälkeen hän toimi Verh’ovna Radan puhemiehen Volodymyr Lytvynin avustajana. Vuoden 2006 parlamenttivaaleissa Lovotškin pyrki Verh’ovna Radaan Ukrainan kansanpuolueen listan 13. ehdokkaana, muttei tullut valituksi. Myöhemmin samana vuonna hänet nimitettiin pääministerin kansliapäälliköksi. Vuoden 2007 parlamenttivaaleissa hänet valittiin Verh’ovna Radaan alueiden puolueen listan 46. ehdokkaana. Hän toimi puolueen parlamenttiryhmän varapuheenjohtajana.

Vuosina 2010–2014 hän toimi presidentti Viktor Janukovytšin presidentinhallinnon johtajana ja helmikuussa 2014 hänet nimitettiin presidentin neuvonantajaksi. Hän perusti Ukrainan kehityksen puolueen, joka liittyi osaksi oppositioblokkia, jonka listalta hänet valittiin Verh’ovna Radaan vuoden 2014 parlamenttivaaleissa listan 12., sitoutumattomana ehdokkaana. Hän toimi oppositioblokin parlamenttiryhmän varapuheenjohtajana. Vuoden 2019 parlamenttivaaleissa hänet valittiin parlamenttiin Opposition ohjelma – Elämän puolesta -puolueen listan 5. ehdokkaana. Hän toimi puolueen puoluehallituksen puheenjohtajana.

Vuonna 2022 Lovotškin poistui Ukrainasta siskonsa, kansanedustaja Julija Lovotškinan kanssa muutama päivä ennen Venäjän täysmittaista hyökkäystä. Hän palasi Ukrainaan ja osallistui parlamentin täysistuntoihin heinäkuussa 2022, mutta lähti taas ulkomaille. Maaliskuussa 2023 hänet erotettiin parlamentin kansallisen turvallisuuden valiokunnasta.

## Lähteet
Tiina Forsby

**Tiina Forsby** eli **JaloTiina** (s. 1979 Kuhmo) on Portion Boys -yhtyeen jäsen.

Forsby liittyi Portion Boys -yhtyeeseen vuonna 2016. Aluksi hän kiersi keikoilla yhtyeen mukana ja kuvasi yhtyettä. Myöhemmin hän esiintyi yhtyeen kanssa ja nykyisin hän on yksi yhtyeen jäsenistä. Hänen rooliinsa yhtyeessä kuuluu saada tanssimalla ja laulamalla yleisö mukaan iloiseen tunnelmaan.

Tiina Forsby joutui nettikiusaamisen kohteeksi yhtyeen osallistuttua UMK-kilpailuun 2023. Kiusaajat kyseenalaistivat Forsbyn roolin yhtyeessä. Maaliskuussa 2025 Päijät-Hämeen käräjäoikeus tuomitsi 34-vuotiaan naisen kunnianloukkauksesta 80 päiväsakon rangaistukseen ja maksamaan Forsbylle 6 000 euroa kärsimyskorvauksia. Tuomittu oli Forsbylle vihakommentteja lähettäneistä ainoa, jonka poliisi pystyi yksilöimään.

## Lähteet
Moldovan pääministeri

**Moldovan pääministeri** () on Moldovan hallituksen päämies. Pääministerin nimittää Moldovan presidentti keskusteltuaan parlamentin kanssa. Pääministeriehdokkaan on tuotava hallitusohjelma parlamentin luottamusäänestykseen 15 päivän kuluessa nimityksestä. Viimeistään kolme päivää nimityksen jälkeen Pääministerin ja tämän hallitukseen kuuluvien ministerien tulee vannoa perustuslain mukainen virkavala presidentin läsnä ollessa. Pääministeri, yhdessä muun hallituksen kanssa, on vastuussa Moldovan parlamentille.

Nykymuodossaan pääministerin virka perustettiin 25. toukokuuta 1990, kun pääministerinä aloitti Mircea Druc.

## Luettelo Moldovan pääministereistä
Luettelo kattaa Moldovan itsenäisyyden ajan pääministerit. 

## Lähteet
Ruokalähetti

**Ruokalähetti** on toimija, joka kuljettaa yleensä polkupyörällä yleensä lähinnä pikaruokaa tuottajalta tilaajalle. Ruokaläheteistä Suomessa suurin osa on sitoutunut kahteen ylikansalliseen ketjuun, jotka ovat Foodora ja Wolt, jotka ovat kansainvälisiä yrityksiä. On ollut jo ennen ketjujen syntymistä epäselvää, kuuluvatko ruokalähetit kevytyrittäjiin vai työntekijöihin. Asialla on merkitystä sikäli, että mikäli heidät katsotaan yrittäjiksi, heillä ei ole ammattiliittojen työehtosopimuksia eikä tukea takanaan.

## Lähteet
Polyvinyylikarbatsoli

**Polyvinyylikarbatsoli** eli **PVK** on polyolefiineihin kuuluva polymeeri, jonka monomeeri on vinyylikarbatsoli. Sitä käytetään esimerkiksi orgaanisen elektroniikan sovellutuksissa. 

## Ominaisuudet
Polyvinyylikarbatsoli on termoplastinen polymeeri. Sen sulamispiste on hyvin korkea (yli 320 °C) ja lasisiirtymälämpötila on myös korkea, noin 200–227 °C. Sen kiteisyysaste on melko alhainen, noin 28–38 %. Polyvinyylikarbatsoli kestää hyvin useiden kemikaalien, kuten laimeiden happojen ja emästen, vaikutuksia. Yhdiste liukenee ketoneihin sekä aromaattisiin tai halogenoituihin hiilivetyihin. Polyvinyylikarbatsoli säilyttää muotonsa noin 170 °C:n lämpötilaan saakka. Polyvinyylikarbatsolin heikkous on sen hauraus. Polyvinyylikarbatsoli on puolijohde ja fotojohde ja kuljettaa varausaukkoja. Usein se doupataan esimerkiksi 2,4,7-trinitro-9-fluorenonilla, tetrasyanoeteenillä, tetrasyanokinodimetaanilla tai kloraniililla. Polyvinyylikarbatsolia voidaan saostaa fullereenilla.

## Valmistus ja käyttö
Ensimmäisen polyvinyylikarbatsolin valmistusmenetelmän patentoi Walter Reppe ryhmineen vuonna 1937. Nykyään sitä valmistetaan radikaalipolymeroinnilla vinyylikarbatsolista. Prosessissa käytetään radikaali-initiaattorina atsobisisobutyronitriiliä tai orgaanisia peroksideja ja katalyyttinä Ziegler–Natta-katalyyttejä.

Polyvinyylikarbatsolista valmistetaan esimerkiksi kalvoja tai kuituja. Sitä käytetään muun muassa orgaanisten ledien valmistamiseen, elektrofotografiassa ja valosähköisissä sovellutuksissa.

## Lähteet
DIKW-pyramidi

**DIKW-pyramidi** on datatieteessä käytetty malli, joka kuvaa aineiston, informaation, tiedon ja viisauden rakenteellista suhdetta. DIK-pyramidissa aineisto edeltää informaatiota, joka edeltää tietoa, joka edeltää viisautta. Kukin vaihe vastaa eri kysymyksiin alkuperäisestä datasta ja tuo sille lisäarvoa.

## Pyramidin askeleet
DIKW-pyramidi esittää tiedon hierarkian, joka alkaa datasta ja kulkee informaation, tiedon sekä lopulta viisauden kautta. Jokainen pyramidiin sisältyvä elementti rakentuu edellisten varaan, luoden tiukasti määritellyn rakennuspalikan järjestelmän.

### Aineisto
Alimmalla tasolla on aineisto, joka on raa'assa muodossaan kerättyjä tosiasioita, kuten numeroita tai merkkejä. Tämä aineisto muuttuu informaatioksi, kun sille lisätään merkitystä ja asiayhteyttä, esimerkiksi muuttamalla numerosarja päivämääräksi.

### Tieto
Seuraava askel pyramidissa on tieto, joka saavutetaan "puhdistamalla" data virheistä ja käsittelemällä sitä edelleen mittaamista, visualisointia ja analysointia varten. Tämä prosessi sisältää erilaisia toimenpiteitä, kuten aineiston aggregoinnin ja validoinnin, joiden avulla voidaan paljastaa datapisteiden väliset suhteet ja saada arvokasta tietoa.

### Tieto
Tiedonhallinta on prosessi, jossa tieto muuttuu merkitykselliseksi tavoitteidemme kannalta, pohtien, miten yksittäiset tiedon palaset liittyvät toisiinsa ja miten niitä voidaan soveltaa tavoitteidemme saavuttamiseksi. 

### Viisaus
Syvällinen ymmärrys ja soveltaminen johtavat viisauteen, joka on pyramidin huippu. Viisaus saavutetaan vastaamalla kysymyksiin "miksi" ja "mikä on parasta", ja se kuvastaa tietoa, jota sovelletaan toimintaan.

## Lähteet
Varennesin pako

**Varennesin pako** oli kesäkuussa vuonna 1791 tapahtunut Ranskan kuningas Ludvig XVI:n epäonnistunut pakoyritys vankilaksi muuttuneesta palatsistaan Pariisissa.

## Tapahtumat
Ranskan kuningas Ludvig XVI pakeni 21. päivänä kesäkuuta vuonna 1791 perheineen Pariisissa sijainneesta Tuileries’n palatsista väärennettyjen passien avulla pieneen Varennesin kaupunkiin, joka sijaitsi lähellä Ranskan koillisrajaa. Kuningas oli tekeytynyt vapaaherratar Korffin kamaripalvelijaksi ja kuninkaan puoliso Marie Antoinette vapaaherrattaren kotiopettajattareksi. Vapaaherratar Korffia esitti puolestaan kuningasperheen kotiopettajatar ja hänen kahta lastaan kuningasparin lapset. Matkaseurueeseen, joka matkusti isoissa ja mukavissa matkavaunuissa, kuului myös seuranainen ja muutama miespalvelija. He saapuivat lähtöpäivän iltana Varennesiin, missä muutama aseistautunut mies kunnan puheenjohtaja Saucen johdolla pysäytti heidät ja halusi nähdä matkustajien passit. Matkustajat pakotettiin laskeutumaan vaunuista ja käymään sisään Saucen taloon, missä matkustajien todellinen henkilöllisyys paljastui. Seuraavana aamuna pidätetty matkaseurue lähti vahvan vartioston saattamana paluumatkalle Pariisiin.

## Lähteet
*Svanström, Ragnar: Kansojen historia. Osa 17. Valistuksesta vallankumoukseen. S. 446-447. WSOY, 1983. .
Saba (tanskalainen laulaja)

**Anna Saba Lykke Oehlenschlæger**, (s. 11. elokuuta 1997 Addis Ababa, Etiopia) taiteilijanimeltään **Saba** on  tanskalainen laulaja, musikaalinäyttelijä ja malli. Hän edusti Tanskaa vuoden 2024 Eurovision laulukilpailussa kappaleellaan ”Sand”. Hän putosi kilpailusta toisessa semifinaalissa saatuaan 36 pistettä.

## Varhais- ja yksityiselämä
Anna (syntymänimeltään Saba) Lykke Oehlenschlæger ja hänen kaksoissisarensa Andrea (syntymänimeltään Sara) Lykke Oehlenschlæger adoptoitiin Etiopiasta kahdeksan kuukauden ikäisinä Tanskan Ringkøbingissa asuvaan perheeseen. Saba pelasi *DBU Jutland*-jalkapallojoukkueessa nuoruusiällään.

Vuonna 2018 Saballa diagnosoitiin kaksisuuntainen mielialahäiriö ja vuoteen 2020 mennessä hän joutui useamman kerran sairaalahoitoon. Saba kertoi asiasta Tanskan yleisradioyhtiön Danmarks Radion (DR) lähettämässä dokumentissa nimeltään *Min sindssyge tvilling*. Teinivuosinaan hän harjoitti myös itsetuhoisuutta. Saba toimii Tanskan masennusliiton suurlähettiläänä.

## Ura
Jätettyään lukion kesken Saba muutti Kööpenhaminaan yhdessä kaksoissisarensa Andrean kanssa. Kööpenhaminassa Saba työskenteli mallina ja yksityisyrittäjänä hampaiden valkaisutuotteiden parissa, kun taas hänen siskonsa tavoitteli uraa laulajana ja teatterinäyttelijänä. 23. helmikuuta 2023, kun hänen siskonsa Andrea oli raskaana, Saba toimi siskonsa sijaisnäyttelijänä Dionnen roolissa *[[Hair]]*-musikaalissa, jota esitettiin Kööpenhaminan *Østre Gasværk Teaterissa*. Tämä oli Saban ensimmäinen kokemus musikaalinäyttelemisestä.

25. tammikuuta 2024 ilmoitettiin, että Saba olisi yksi kahdeksasta kilpailijasta Tanskan vuoden 2024 euroviisukarsintana toimivassa *Dansk Melodi Grand Prix 2024* -kilpailussa.  Hänen kilpailukappaleensa on nimeltään ”Sand”. 17. helmikuuta 2024 pidetyssä finaalissa Saba voitti kilpailun ja edusti näin Tanskaa vuoden 2024 Euroviisuissa Ruotsin Malmössä. Hän putosi kilpailusta toisessa semifinaalissa saatuaan 36 pistettä.

## Diskografia
### Singlet

## Lähteet
*

### Viitteet
Rudolf Jansen

**Rudolf Jansen** (19. tammikuuta 1940 Arnhem – 12. helmikuuta 2024 Laren) oli alankomaalainen pianisti. Hänet tunnettiin parhaiten laulajien säestäjänä.

Jansen opiskeli pianon-, urkujen- ja cembalonsoittoa Amsterdamin konservatoriossa. Hänen opettajiensa joukossa olivat Gustav Leonhardt ja hänen isänsä Simon C. Jansen. Myöhemmin Jansen itse opetti Amsterdamin konservatoriossa, Nürnbergin musiikkiyliopistossa ja Augsburgissa. Lisäksi hän piti säännöllisesti mestarikursseja. Jansen säesti muiden muassa Dietrich Fischer-Dieskauta, Elly Amelingia, Robert Hollia ja Christianne Stotijnia. Hän esiintyi myös solistina ja kamarimuusikkona. Jansen levytti muun muassa kaikki Alphons Diepenbrockin laulut Robert Hollin ja vaimonsa Christa Pfeilerin kanssa. Hän levytti myös Edvard Griegin, Anton Webernin ja Johannes Brahmsin lauluja.

Jansen sai vuonna 1998 Orania-Nassaun ritarikunnan ritarin arvon ja vuonna 2017 Alankomaiden leijonan ritarikunnan ritarin arvon. Hän piti vuonna 2017 Concertgebouwissa viimeisen konserttinsa.

## Lähteet
Sand (kappale)

**Sand** () on tanskalaisen laulajan Saban esittämä kappale, joka julkaistiin 25. tammikuuta 2024. Saba voitti kappaleella Tanskan vuoden 2024 euroviisukarsintana toimivan *Dansk Melodi Grand Prix 2024* -kilpailun ja täten edusti kappaleella Tanskaa vuoden 2024 Eurovision laulukilpailussa Malmössä. Kappale putosi kilpailusta toisessa semifinaalissa saatuaan 36 pistettä.

## Listasijoitukset

## Lähteet
Iršava

**Iršava** () on kaupunki Taka-Karpatian alueella Länsi-Ukrainassa,Tonavan vesistöön kuuluvan Iršavajoen varrella, 83 kilometriä aluekeskus Užhorodista kaakkoon.

Tammikuun keskilämpötila on -4,2 °C, heinäkuun +19 °C. Keskimääräinen vuosisademäärä 893 millimetriä. Kaupungin pohjoispuolella sijaitsee Zatšarovanyi krain kansallispuisto.

Ukrainan tilastokeskus arvioi Iršavan väkiluvuksi 9&nbsp;163 asukasta (2022). Väestönlaskennan 2001 aikaan asukkaita oli 9&nbsp;512, joista pääosa oli etnisesti ukrainalaisia. Vuoden 1989 väestönlaskennassa kirjattiin 9&nbsp;873 asukasta. 

Ensimmäinen historiallinen maininta paikkakunnasta on vuodelta 1341. Kaupunkityyppisen taajaman aseman Iršava sai 1947, kaupungiksi se tuli 1982. 

Ukrainan vuonna 2020 laatiman aluejaon mukaan kaupunki on osa H’ustin piiriä. Tätä ennen se oli vuosina 1953–1962 ja 1965–2020 Iršavan piirin keskus. 


Залізнична станція Іршава 2011 рік.jpg|Iršavan rautatieasema ja eräs kirkoista.

## Lähteet

## Aiheesta muualla
Be the Cowboy

**Be the Cowboy** on yhdysvaltalaisen laulaja-lauluntekijä Mitskin viides studioalbumi joka julkaistiin 17. elokuuta 2018 Dead Oceans levy-yhtiön kautta.

Be the Cowboy oli Miyawakin ensimmäinen Billboard 200 -listalle sijoittunut levy.

## Arvostelut ja menestys
Suomessa albumi sai ''Soundin'' arvostelussa neljä tähteä.

Useat musiikkijulkaisut *[[Rolling Stone|Rolling Stonesta]] [[Pitchfork|Pitchforkiin]]* listasivat Be the Cowboyn vuoden 2018 parhaiden albumien listallaan.

## Kappaleet

# Geyser – 2.23
# Why Didn't You Stop Me? – 2.21
# Old Friend – 1.52
# A Pearl – 2.36
# Lonesome Love – 1.50
# Remember My Name – 2.15
# Me and My Husband – 2.17
# Come into the Water – 1.32
# Nobody – 3.13
# Pink in the Night – 2.16
# A Horse Named Cold Air – 2.03
# Washing Machine Heart – 2.08
# Blue Light – 1.43
# Two Slow Dancers – 3.59

## Lähteet
Tšasiv Jarin ohjusisku

Venäjän asevoimat teki 9. heinäkuuta 2022 **ohjusiskun kahteen asuinkerrostaloon** Tšasiv Jarissa Ukrainassa. Venäläisten uskotaan käyttäneen iskuun BM-27 -raketinheitintä. Romahtaneesta talosta onnistuttiin pelastamaan ainakin viisi henkeä.

Ukrainan valtion hätäpalvelun mukaan iskussa kuoli 48 henkeä, joista yksi oli lapsi. Venäjän puolustusministeriön väitti iskussa kuolleen ”yli kolmesataa nationalistia”.

## Lähteet
Paula Müntzing

**Anna Paulina Johanna (Paula) Müntzing** (17. kesäkuuta 1890 Kristiania – 1. helmikuuta 1967 Göteborg) oli ruotsalainen säveltäjä sekä musiikki- ja tanssipedagogi.

Müntzing opiskeli Göteborgissa pianonsoittoa ja musiikin teoriaa muiden muassa Wilhelm Stenhammarin johdolla. Hän lähti Stenhammarin suosituksesta Hellerauhun opiskelemaan Dalcroze-rytmiikkaa vuosiksi 1911–1914. Hän sai Dalcroze-rytmiikan sertifikaatin Genevessä vuonna 1915. Müntzing perusti yksityisen Dalcroze-rytmiikkaa metodinaan käyttäneen koulunsa vuonna 1915. Hän sai diplomin vuonna 1923 ja aloitti samana vuonna opettamisen Göteborgin konservatoriossa. Müntzing opetti lisäksi Lorensbergsteaternissa ja teki ohjaaja Per Lindbergin kanssa yhteistyötä Christoph Willibald Gluckin *[[Orfeus ja Eurydike]]n* esityksessä. Müntzingin oppilaiden joukossa oli Hjördis Lundén. Hän opetti myös Angelica Sjöström-Kjellbergiä, joka seurasi häntä sekä yksityiskurssien pitäjänä että konservatorion opettajana vuonna 1966.

Müntzing sävelsi ensisijaisesti yksinlauluja. Teoksiin kuuluu Lucian päivän viettoon tarkoitettu "God morgon, mitt herrskap" tuntemattoman tekijän sanoihin.

## Lähteet
Marienberg

**Marienberg** on kaivostoiminnan myötä syntynyt vuoristokaupunki Saksin osavaltiossa Saksan itäosassa.

## Maantiede
Marienberg sijaitsee osavaltionsa eteläosassa noin 210 kilometriä Berliinistä etelään. Se rajautuu kaakossa Tšekin tasavaltaan. Marienbergin keskusta sijaitsee kaupungin hallinnollisen alueen luoteisosassa. Sen eteläpuolella on metsää ja aivan kaupungin eteläisimmässä osassa sijaitsee Satzungin kylä. Kaupunkiin kuuluu itäisenä, miltei muusta kaupungista erillisenä ulokkeena Rübenaun kylä.

Marienberg on kauttaaltaan ylänköä. Sen matalin kohta on noin 400 metriä merenpinnan yläpuolella ja korkein lähes 900 metriä mpy.

## Historia

Herttua Henrik Hurskas perusti vuoristokaupunki Marienbergin 27. huhtikuuta 1521. Kaupunkioikeudet paikkakunta sai 19. joulukuuta 1523. Siellä oli runsaita hopeaesiintymiä ja kaivosteollisuus kukoisti 1500-luvulla. Kaupunkiin suuntautui voimakas muuttoliike. Marienberg paloi lähes tyystin elokuussa 1610. Toinen suuri palo tapahtui elokuussa 1684 ja kolmas heinäkuussa 1852. Marienberg on myös historiallinen varuskuntakaupunki, siellä oli ratsuväen joukkoja vuosina 1753–1858.

Marienbergin ja Chemnitzin välinen rautatieyhteys otettiin käyttöön 24. toukokuuta 1875. Kaupunkiin perustettiin oppilaitoksia ja sairaala 1800-luvulla. Kaupunginmuuria alettiin purkaa 1835. Toisen maailmansodan jälkeen Marienberg jäi Neuvostoliiton valtapiiriin. Saksojen yhdistymisen jälkeen kaupunkiin liitettiin ympäröineitä maalaiskuntia.

Nykyisen Marienbergin alueella on asuttu jo kauan ennen kaupungin virallista perustamista. Esimerkiksi Reitzenhain mainitaan ensi kerran 1401 muodossa Reiczenstein ja Zöblitzin historia alkaa 1300-luvulta.

Marienbergin historiallista arkkitehtuuria edustaa muun muassa St. Marienkirche, joka rakennettiin 1558–1564. Se on nuorin Erzgebirgen vuoristoalueen myöhäisgoottilaisista hallikirkoista.

## Talous ja liikenne
Marienbergin keskeiset maantieliikenteen yhteydet ovat Bundesstraße 174 ja Bundesstraße 171. Kaupungissa toimii varuskunta.

## Lähteet

## Aiheesta muualla
*Marienberg, Saksi, Saksa — Sunrise, Sunset and Daylength
Dorin Recean

**Dorin Recean** (s. 7. maaliskuuta 1974) on moldovalainen poliitikko, joka toimii Moldovan pääministerinä 10. helmikuuta 2023 alkaen. Hän kuuluu Eurooppa-mieleiseen Toiminta- ja solidaarisuuspuolueeseen.

## Tausta ja yksityiselämä
Recean syntyi vuonna 1974 Dondușenissa Moldovan SNT:ssa. Hän opiskeli aluksi kansainvälistä yritysjohtamista Moldovan kauppatieteiden akatemiassa, josta hän valmistui kandidaatiksi vuonna 1996. Tämän jälkeen Recean jatkoi opintojaan Newportin kansainvälisessä yliopistossa Belgian kampuksella valmistuen maisteriksi yritysjohtamisesta vuonna 2000.

Recean on naimisissa ja hänellä on kaksi lasta. Äidinkielensä romanian lisäksi Recean puhuu myös englantia, ranskaa ja venäjää. Recean on sekä Moldovan että Romanian kansalainen.

## Poliittinen ura
Ennen pääministerikauttaan hänellä on ollut monia tärkeitä virkoja kuten puolustusvaliokunnan johto ja sisäministerin tehtävä vuosina 2012–2014. Hänellä on kokemusta yksityiseltä sektorilta IT-alalta, ja hän on myös luennoinut useissa yliopistoissa. Hän on ilmoittanut tavoitteekseen tuoda Moldova Euroopan unioniin.

Valintansa jälkeen hän nimesi kolme painopistealuettaan: laittaa hallinnon palvelemaan kansalaisia, elvyttää taloutta ja edistää rauhaa. Joulukuussa 2023 Recean sanoi, että Putinin säätämä uusi laki, jonka nojalla Moldovan, Valko-Venäjän ja Kazakstanin kansalaiset voivat saada Venäjän kansalaisuuden helpotettua reittiä, on vain keino saada Ukrainan sotaan lisää "tykinruokaa".

Recean ilmoitti vuoden 2025 parlamenttivaalien jälkeen, 16. lokakuuta, ettei hae jatkokautta pääministeriksi. Lisäksi hän ilmoitti eroavansa parlamentista palatakseen töihin yksityiselle sektorille uuden pääministerin nimittämisen jälkeen.  

## Kunnianosoituksia

*  Työn loiston ritarikunnan ritari (Moldova, 2014)

## Lähteet
Kit Connor

**Kit Sebastian Connor** (s. 8. maaliskuuta 2004 Lontoo, Englanti) on brittiläinen näyttelijä. Hänet tunnetaan muun muassa Nick Nelsonin roolista Netflixin draamasarjassa *[[Heartstopper (televisiosarja)|Heartstopper]]* (2022–), jota on kutsuttu hänen läpimurtoroolikseen.

## Filmografia

## Lähteet

## Aiheesta muualla

*
Calau

**Calau** on kaupunki Brandenburgin osavaltiossa Saksan itäosassa. Se sijaitsee Spreewaldin eteläosassa ja on osa historiallista Ala-Lausitzia. Calau sai nykyisen muotonsa suurelta osin 2000-luvun alussa, kun siihen liitettiin useita lähiseudun maalaiskuntia.

## Maantiede
Calau sijaitsee osavaltionsa eteläosassa noin 95 kilometriä Berliinistä eteläkaakkoon. 

## Historia
Varhaisin asiakirjamaininta Calausta on vuodelta 1279 muodossa Calowe, mutta alueella on arkeologisten löytöjen perusteella asuttu paljon kauemmin. Keskiajan kuluessa paikallisen linnan ympärille muutti sorbilaisia ja saksalaisia siirtolaisia. Kolmikymmenvuotisen sodan aikana Albrecht von Wallensteinin joukot ryöstelivät kaupunkia. Calausta tuli preussilainen kaupunki 1815. Toisen maailmansodan lopussa huhtikuussa 1945 punaisen armeijan joukot tuhosivat ja ryöstelivät kaupunkia. Saksojen jälleenyhdistymisen jälkeen Calauhin liitettiin lukuisa määrä vähäväkisiä maalaiskuntia.

Calaun vanhaa arkkitehtuuria edustaa muun muassa goottilainen hallikirkko, jonka varhaisvaiheet ulottuvat 1300-luvun lopulle. Vanhakaupunki on restauroitu. Historiallisen torin laidalla sijaitsee renessanssihenkinen raatihuone vuodelta 1880.

## Talous ja liikenne
Calaussa toimii muun muassa keskisuuria metallialan yrityksiä, palveluyrityksiä ja verstaita. Calaun rautatieasema, Bahnhof Calau (Niederlausitz), sijaitsee rataosuuksien Lübbenau–Kamenz ja Halle–Cottbus varrella. Lähimmät moottoritiet ovat BAB 13 ja BAB 15.

## Lähteet

## Aiheesta muualla
*Kalawa, Brandenburg, Saksa — Sunrise, Sunset and Daylength
Rutojärvi

**Rutojärvi** on saareton järvi Sodankylän lounaisosassa Lapin maakunnassa. Sen pinta-ala on 99 hehtaaria. Etäisyys Rovaniemeltä on 82 kilometriä pohjoiseen.

## Maantiede
Rutojärvi on kaakkois–luoteissuuntainen ja selkeäpiirteinen vailla allasta jakavia niemiä. Järvi levenee kohti kaakkoa, jossa sijaitsee Keinolahti. Myös syvin piste, 14 metriä, sijaitsee järven kaakkoisosassa. Noin seitsemäsosa järvestä on vähintään 10 metriä ja enintään 11 metriä syvä. Järven pohjoinen osa on matala.

Rutojärven itäpuolitse kulkee paikallistie 19714, joka vie Kieringin kylään. Kylä sijaitsee järven pohjoispuolella. Kieringin ja Rutojärven välissä sijaitsee Paksuräme ja Rutojärvenjänkä. Järven rannoilla on jonkin verran asutusta. Järven koillispuolisen Rutovaaran laki on noin 85 metriä järvenpintaa korkeammalla.

Rutojärveen laskee nimettömiä suo-ojia. Rutojärven luoteiskulmasta alkaa Ruto-oja, joka virtaa luoteeseen Kierinkijärveen, joka on Riipijoen laajentuma.

Rutojärven vesitilavuus on 4&nbsp;401&nbsp;000 kuutiometriä.

Rutojärvi (65.593.1.019) kuuluu Moulusjoen alueeseen (65.593), joka on kolmannen jakovaiheen vesistö Kemijoen vesistössä (65). Toinen jakovaihe on Meltausjoen valuma-alue (65.59) ja ensimmäinen jakovaihe on Ala-Ounasjoen alue (65.5). Moulusjoen alueella on 20 vähintään hehtaarin laajuista vakavettä, joista Rutojärvi on kolmanneksi laajin. Sitä edeltää Kukasjärvi ja Soasjärvi. Neljänneksi laajin on Mitkasjärvi.

## Lähteet
F-duuriasteikko

**F-duuriasteikko** on f-sävelestä alkava sävelasteikko, johon kuuluvat sävelet f, g, a, b, c, d, e ja f. F-duurin rinnakkaissävellaji on d-molli ja muunnossävellaji f-molli.

## Asteikon sävelille rakennetut kolmisoinnut

## F-duurin etumerkintä eri nuottiavaimilla
### Neljällä yleisimmällä avaimella
{ \new Staff \with{ \magnifyStaff #3/2 } > }

Neljällä yleisimmällä nuottiavaimella (diskantti-, altto-, tenori- ja bassoavain) on vakiintuneet standardit, miten niille kirjoitetaan etumerkit. F-duurin etumerkit kirjoitetaan niille ylläolevin tavoin.

## Tunnettuja teoksia F-duurissa

* Ludvig van Beethoven – Sinfonia nro 6
* Wolfgang Amadeus Mozart – Pianokonsertto nro 19
* Johann Sebastian Bach – Bradenburg-konsertto nro 1

## Lähteet
Gunnar Jeanson

**Gunnar Jeanson** (10. lokakuuta 1898 Göteborg – 20. tammikuuta 1939 Tukholma) oli ruotsalainen musiikkitieteilijä, -kriitikko ja -kirjailija sekä säveltäjä.

Jeanson syntyi Göteborgissa, mutta muutti perheineen Tukholmaan, jossa aloitti opiskelun kuninkaallisessa musiikkikorkeakoulussa vuonna 1913. Hänelle opetti pianonsoittoa Lennart Lundberg vuoteen 1918 saakka. Vuosina 1917–1920 Jeanson sai myös kontrapunktin opetusta Andreas Hallénilta ja Ernst Ellbergiltä. Hän valmistui keväällä 1917 Whitlockska samskolanista ja aloitti saman vuoden syksyllä opiskelun Uppsalan yliopistossa. Joulukuussa 1921 Jeanson sai humanististen tieteiden kandidaatin arvon opiskeltuaan muun muassa musiikin historiaa ja musiikin teoriaa. Vuosina 1921–1922 hän täydensi opintojaan Egon Welleszin johdolla Wienissä ja Peter Wagnerin johdolla Freiburgissa. Palattuaan Ruotsiin Jeanson pääsi musiikkitoimittajaksi *[[Stockholms Dagblad]]iin*. Hän suoritti lisensiaatin tutkinnon Tukholman yliopistossa vuonna 1925 ja aloitti vuonna 1926 luennoinnin musiikin historiassa ja teoriassa. Jeanson puolusti vuonna 1926 väitöskirjaansa August Södermanista ja sai toukokuussa 1927 filosofian tohtorin oppiarvon.

Jeanson kirjoitti 1920-luvun jälkipuoliskolla elämäkerran August Södermanista ja tutkielman Gunnar Wennerbergistä. Hän oli *[[Svensk tidskrift för musikforskning]]* -lehden päätoimittaja vuosina 1927–1930 ja jatkoi siihen kirjoittamista vuoteen 1938 saakka. Vuosina 1927–1931 julkaistiin kaksiosaisena Jeansonin ja Julius Raben teos *Musiken genom tiderna*, jolla oli suuri vaikutus musiikkitieteen opetukseen. Jeanson tutki myös Carl Michael Bellmania ja keräsi tämän kirjoituksia. Hän edisti aktiivisesti uuden musiikin julkisuutta ja perusti ISCM:n Ruotsin-haaran, jonka puheenjohtajana toimi vuosina 1923–1932. Jeanson oli Tukholman Konsertföreningin sihteeri vuosina 1925–1930 ja nousi sen johtoon vuonna 1933. Vuosina 1930–1932 hän työskenteli säännöllisenä musiikkikriitikkona *[[Göteborgs Handels- och Sjöfarts-Tidning]]issä*, johon kirjoittamista hän jatkoi ajoittain sen jälkeenkin. Jeanson julkaisi siinä elokuussa 1933 pitkän artikkelin, jossa hyökkäsi kansallissosialistien Saksassa toteuttamaa musiikkipolitiikkaa vastaan. Hän toimi luennoitsijana myös radiossa. 1930-luvun loppupuolella Jeanson sairastui hermostolliseen sairauteen. Hän kuoli vain 40-vuotiaana.

Jeansonin säveltämät teokset koostuvat enimmäkseen kamarimusiikista. Ne ovat pitkälti peräisin hänen opiskeluajoiltaan.

## Lähteet
Tower Unite

**Tower Unite** on PixelTail Gamesin kehittämä monen pelaajan verkkopeli, joka on ennakkojulkaisu -tilassa. Se on julkaistu 8. huhtikuuta 2016 ja se on ainoa peli jonka PixelTail Games on julkaissut.

Tower Unite on yhteisöperusteinen virtuaalimaailma. 

Pelaaja voi yksin tai yhdessä pelata minipelejä, rakentaa ja vierailla käyttäjien huoneissa, pelata kasinoa sekä arcadea virtuaalirahalla tai seikkailla maailmassa. 

Pelissä ei ole minkäännäköisiä mikrotransaktioita, vaan kaikki pelinsisäiset valuutat, asusteet, huonekalut ja kokemuspisteet täytyy itse ansaita pelinsisäisesti esimerkiksi pelaamalla minipelejä.

## Palkinnot
Tower Unite oli yksi jolle myönnettiin rahapalkinto Epic Gamesin kehittämän Unreal Enginen Unreal Dev Grantseissä vuonna 2016.

## Lähteet
Nesoddenin kirkko

**Nesoddenin kirkko** () on Nesoddenin kunnassa Akershusin läänissä Norjassa sijaitseva kivinen pitkäkirkko 1100-luvulta. Puiset asehuone ja sakaristo on rakennettu 1870-luvulla. Myös päätykolmiot ja torni ovat puisia.

Nesodden kirke T031 01 0149.jpg|Saarnastuoli ja alttari.

## Lähteet

## Aiheesta muualla
Pylvästylppy

**Pylvästylppy** on solukkoa, jota on kasvin lehden mesofyllin yläosassa, epidermin alapuolella. Pylvästylpyn solujen muoto on pylväsmäinen.

## Lähteet
Nesoddtangen

**Nesoddtangen** on taajama Nesoddenin kunnassa Akershusin läänissä Norjassa ja kuntansa hallinnollinen keskus. Taajaman pinta-ala on 6,3 neliökilometriä ja asukasluku 13&nbsp;400 vuonna 2023. 

09nesoddbåt.jpg|Nesoddtangenista on lauttayhteys Osloon. Vettä pitkin matkaa on kuusi kilometriä, maanteitse 47.

## Lähteet

## Aiheesta muualla
Hohkatylppy

**Hohkatylppy** on solukkoa, jota on kasvin lehden mesofyllin alaosassa, epidermin yläpuolella. Hohkatylppysolukko on ilmavaa, erityisesti epidermissä olevien ilmarakojen lähellä.

## Lähteet
Fjellstrand

**Fjellstrand** on taajama Nesoddenin kunnassa Akershusin läänissä Norjassa. Taajaman pinta-ala on 0,9 neliökilometriä ja asukasluku 1&nbsp;360 vuonna 2023. 
## Lähteet

## Aiheesta muualla
Comratin valtionyliopisto

**Comratin valtionyliopisto** (gagauziksi *Komrat Devlet Universiteti*, , ) on moldovalainen yliopisto, joka sijaitsee Comratin kaupungissa, Gagauzian autonomisella alueella. Yliopisto perustettiin Moldovan hallituksen päätöksellä 1. elokuuta 1991. Opetus tapahtuu pääsääntöisesti venäjäksi tai gagauziksi.

Vuonna 2016 yliopiston rehtoriksi valittiin Sergei Zaharija, joka on aiemmin toiminut oikeustieteellisen tiedekunnan dekaanina. Vuonna 2024 opiskelijoita yliopistolla on noin 500.

Yliopistossa on neljä tiedekuntaa:

* Maatalous-teknillinen tiedekunta
* Oikeustieteellinen tiedekunta
* Kansallistieteellinen tiedekunta
* Taloustieteellinen tiedekunta

## Lähteet
Birgit Nordin

**Birgit Nordin Arvidson** (22. helmikuuta 1934 Sangis – 7. huhtikuuta 2022) oli ruotsalainen oopperalaulaja, joka oli äänialaltaan sopraano.

Nordin kävi koulunsa Haaparannalla. Vuosina 1956–1958 hän opiskeli Tukholman kuninkaallisessa musiikkikorkeakoulussa Britta von Vegesackin johdolla. Hän suoritti opintoja myös Lina Pagliughin johdolla Milanossa ja Clemens Kaiser-Bremen johdolla Essenissä. Pienten roolien jälkeen Nordin teki debyyttinsä Ruotsin kuninkaallisessa oopperassa vuonna 1958 Oscarin roolissa Göran Gentelen ohjauksessa Giuseppe Verdin *[[Naamiohuvit|Naamiohuveista]]*. Nordin oli kiinnitettynä kuninkaalliseen oopperaan vuosina 1958–1986. Hän osallistui moniin sen ulkomaanvierailuihin ja esiintyi usein myös Drottningholms Slottsteaterin tuotannoissa. Nordin tulkitsi rooleja myös muiden muassa Georg Friedrich Händelin, Gioacchino Rossinin, Richard Straussin, Giacomo Puccinin, Jules Massenet'n ja Claude Debussyn oopperoissa. Lisäksi hän esitti konserttiohjelmistoa.

Nordin tuli tunnetuksi entistä laajemmalle yleisölle esiintymisellään Yön kuningattarena Ingmar Bergmanin elokuvassa *[[Taikahuilu (elokuva)|Taikahuilu]]* (1975). Hän esiintyi myös Götz Friedrichin ohjaamassa Alban Bergin *[[Lulu]]n* tanskalaisessa televisiotuotannossa nimiroolissa. Hänen kanssaan siinä esiintyivät Ib Hansen, Kerstin Meyer ja John-Erik Jacobsson. Nordin sai hovsångerskan arvonimen vuonna 1973 ja Pyhän Olavin ritarikunnan ensimmäisen luokan ritarinarvon vuonna 1975. Hän istui Statens kulturrådin hallituksen jäsenenä vuosina 1979–1983. Nordin solmi kolmannen avioliittonsa bassobaritoni Jerker Arvidsonin (k. 2007) kanssa.

## Lähteet
Leslye Penelope

**Leslye Penelope** on yhdysvaltalainen fantasiakirjailija, jonka teoksia julkaistaan myös kirjailijanimellä **L. Penelope**. Hän on kirjoittanut muun muassa eeppisen fantasiasarjan *Earthsinger Chronicles*. Yhdysvaltalaislehti *[[Time]]* valitsi sarjan ensimmäisen osan ja Penelopen esikoisteoksen *Song of Blood & Stone* yhdeksi sadasta kaikkien aikojen parhaasta fantasiakirjasta.

## Teokset
### Kirjasarjat
#### Earthsinger Chronicles
* *Song of Blood & Stone*
* *Whispers of Shadow & Flame*
* *Cry of Metal & Bone*
* *Requiem of Silence*

#### The Eternal Flame
* *Angelborn*
* *Angelfall*

#### The Cupid Guild
* *The Cupid Mixup*
* *The Cupid Getaway*
* *The Cupid Complication*
* *The Cupid Fiasco*

#### The Bliss Wars
* *Savage City*
* *Beastly Kingdom*
* *Brutal Fortress*

### Muut teokset
* *The Monsters We Defy*
* *Daughter of the Merciful Deep*

## Lähteet
* 

### Viitteet

## Aiheesta muualla
* Leslye Penelopen kotisivu
Jalkaväkirykmentti 55 (jatkosota)

**Jalkaväkirykmentti 55** (**JR 55**) oli Suomen maavoimien yhtymä jatkosodassa, joka muodostettiin Uudenmaan ruotsinkielisistä miehistä.

## Perustaminen
Everstiluutnantti Runo Wiberg sai 15. kesäkuuta 1941 käskyn kutsua pääkaupunkiseudun ruotsinkieliset reserviläiset ylimääräisiin harjoituksiin. Kokoontumispaikkoina reserviläisille olivat aluksi Kauniainen, Leppävaara ja Westend ja myöhemmin Kaartin kasarmi Helsingissä. Joukot siirrettiin edelleen junakuljetuksella rantaradan kautta Hankoniemen vastaiselle alueelle.

Rykmentti liitettiin 17. divisioonaan, jota komensi eversti Aarne Snellman. Ylipäällikkö, marsalkka Mannerheim siirsi kuitenkin jo 17. heinäkuuta divisioonan joukot Itä-Karjalaan kuitenkin niin, että vain JR 55 jäi Hangon suuntaan.
 
Heinäkuun aikana Hankoon siirtyi ruotsalaisia vapaaehtoisia, joista muodostettiin Svenska frivilligbataljonen (FSB), joka vannoi sotilasvalan rykmentinkomentajalle, everstiluutnantti Runo Wibergille.

Rykmentin kokoonpano oli seuraava:
*Esikunta perustettiin Kauniaisissa.
*I pataljoona (I/JR 55), komentajana majuri Berndt Stackelberg
*II pataljoona (II/JR 55), komentajana majuri Torsten Björkman
*III pataljoona (III/JR 55), komentajana kapteeni Börje Backström

## Taistelut
Alun perin oli tarkoitus tehdä suora rintamahyökkäys venäläistukikohtaan, mutta ylipäällikkö, marsalkka Mannerheim keskeytti hyökkäyksen jo kahden vuorokauden jälkeen. 

Varsinaista hyökkäystä venäläisten sotilastukikohtaan ei tehty, ja taistelut olivat tykistötaisteluita johtaen alueella kesäkaudella metsäpaloihin. 

Hangon rintamalla siirryttiin asemasotaan. Puna-armeijan yksiköt saivat 25. marraskuuta määräyksen vetäytyä Hangon tukikohdastaan Itämeren laivaston avustuksella. Viimeiset puna-armeijan yksiköt vetäytyivät Hankoniemeltä 2. joulukuuta 1941. Rykmentti lakkautettiin valtauksen jälkeen.

## Komentajat

*everstiluutnantti Runo Wiberg 16. kesäkuuta 1941 - 15. joulukuuta 1941

## Lähteet

## Aiheesta muualla
*
Olav Njølstad

**Olav Njølstad** (s. 1. maaliskuuta 1957 Oslo) on norjalainen historioitsija, joka toimi Norjan Nobel-komitean sihteerinä vuosina 2015–2025. Hän väitteli tohtoriksi vuonna 1994 aiheenaan Jimmy Carterin patoamispolitiikka. Vuonna 2012 Njølstad nimettiin Oslon yliopiston kansainvälisen nykyhistorian professoriksi. Njølstad on erikoistunut ydinenergiaan ja ydinaseisiin liittyviin kysymyksiin. Tietokirjojen ja elämäkertojen lisäksi Njølstad on julkaissut kaksi romaania, *Mannen som oksehjertet* (2003) ja *Brennofferet* (2005).
## Teoksia
* *Professor Tronstads krig* (2011)
* *Jens Christian Hauge: fullt og helt* (2008)
* *Strålende forskning. Institutt for energiteknikk 1948–1998* (1999)
* *Peacekeeper and Troublemaker. Jimmy Carter's Containment Policy, 1977–1978* (1994, väitöskirja)
## Lähteet

## Aiheesta muualla
Sigge Almén

**Sigge Theodor Frans Almén** (2. huhtikuuta 1881 Solberga, Kungälvin kunta – 7. elokuuta 1914 Tukholma) oli ruotsalainen kirjailija ja muotoilija.

Alménin vanhemmat olivat kirkkoherra Johan Aron Andersson Almén ja Johanna Karolina Hellevi o.s. Rydingsvärd. Ruth Almén oli hänen siskonsa. Almén opiskeli Kuninkaallisessa teknillisessä korkeakoulussa vuosina 1898–1899. Hän suoritti kieli- ja taideopintoja myös Italiassa vuosina 1904 ja 1907. Almén oli Sävsjö möbelsnickeri -yhtiön päätoimitusjohtajana vuosina 1909–1912 ja johti Tukholmassa A. Selander & Söner -yhtiön haarakonttoria. Hän käsitteli ensimmäisessä kirjassaan, romaanissa *Folke Rehn*, elämää keuhkotautiparantolassa. Seuraava teos oli *Kumlagården*, joka kertoo erään miehen kasvukertomuksen.

Almén meni naimisiin Karin Helsingin kanssa vuonna 1906, mutta vaimo kuoli samana vuonna. Almén solmi toisen avioliittonsa Anna Edit Ingeborg Dahlin kanssa vuonna 1913.

## Lähteet
Sergei Mureiko

**Sergei Mureiko** (s. 2. heinäkuuta 1970 Chisinau, Moldovan SNT, Neuvostoliitto) on moldovalaissyntyinen, sittemmin Bulgariaa edustanut painija.

Mureiko paini olympiapronssia kreikkalais-roomalaisen painin 130 kilon sarjassa Atlantassa 1996. Yhteensä hän paini kolmissa olympialaissa (1996, 2000, 2004). Arvokisamitaleita Mureiko saavutti urallaan 12 kappaletta. Mureiko edusti vuoteen 1996 synnyinmaataan Moldovaa, kunnes vaihtoi edustamaan Bulgariaa. Sergei Mureiko voitti urallaan vain yhden arvoturnauksen, Kouvolassa järjestetyt vuoden 1997 EM-Kilpailut. Matkaa EM-kultaan helpotti voittamattoman Aleksandr Karelinin poisjäänti turnauksesta Kansainvälisen painiliiton laskettua painoluokan ylärajaa. Mureiko voitti EM-finaalissa Juha Ahokkaan. *"Siperian karhu"* Karelin on kutsunut Mureikoa pääkilpailijakseen ja kovimmaksi haastajakseen kansainvälisillä molskeilla.

## Lähteet
Dual in-line package

**Dual in-line package** (lyh. **DIP** tai **DIL**) on elektronisten komponenttien kotelointityyppi, joka sisältää suorakaiteen muotoisen kotelon ja kaksi riviä liitäntäpinnejä. DIP-komponentti juotetaan yleensä kiinni piirilevyyn tai liitetään kiinni piirilevyssä olevaan erilliseen liittimeen. Kotelotyyppiin viitataan yleensä formaatissa **DIP-n** missä "n" viittaa metallisten liitäntäpinnien lukumäärään (esim. DIP-8 sisältää kahdeksen liitäntäpinniä). DIP-koteloinnin kehittivät  Don Forbes, Rex Rice  ja Bryant Rogers työskennellessään Fairchildin suunnitteluosastolla ja se julkaistiin vuonna 1965. 

## Käyttökohteet ja sovellukset
DIP-kotelointeja käytetään yleensä mikropiirien, DIP-kytkimien ja sähkömekaanisten releiden kotelointiin.

## Lähteet
Isaak Guderian

**Isaak Guderian**, (s. 1996) taiteilijanimeltään **Isaak** on  saksalainen laulaja ja musikaalinäyttelijä. Hän edusti Saksaa vuoden 2024 Eurovision laulukilpailussa kappaleellaan ”Always on the Run”.

## Varhais- ja yksityiselämä
Guderian syntyi vuoden 1996 alussa. Hänen äitinsä on islantilainen ja isänsä saksalainen. Guderian varttui Porta Westfalicassa, Nordrhein-Westfalenin osavaltiossa Saksassa. Nykyisin hän asuu Espelkampissa vaimonsa ja kahden lapsensa kanssa.

## Ura
Guderian aloitti musiikkiuransa katusoittajana ja jälkeenpäin hän perusti oman bändinsä. Vuonna 2011 hän osallistui Saksan versioon X Factorista ja koe-esiintyi brittiläisen rock-yhtyeen Oasiksen hittikappaleella ”Wonderwall”.

18-vuotiaana Guderian perusti oman yrityksensä, joka keskittyi paikallisten ja vaihtoehtoisten musiikkitapahtumien järjestämiseen. Vuonna 2020 koronaviruspandemian aikana Guderian alkoi säveltämään omaa musiikkiaan. Vuonna 2021 hän voitti *Show Your Talent* -kilpailun ja nousi tätä myöten kuuluisuuteen. Guderian osallistui Saksan vuoden 2024 euroviisukarsintana toimivaan *Eurovision Song Contest – Das deutsche Finale 2024* -kilpailuun kappaleellaan ”Always on the Run”. 16. helmikuuta 2024 pidetyssä finaalissa hän voitti kilpailun ja edustaa näin Saksaa vuoden 2024 Euroviisuissa Ruotsin Malmössä.

## Diskografia
### Singlet

## Lähteet
* 

### Viitteet
Cahulin valtionyliopisto

**Cahulin valtionyliopisto**, virallisesti **Bogdan Petriceicu Hasdeun valtionyliopisto Cahulissa** (), on moldovalainen julkinen yliopisto. Se perustettiin 7. kesäkuuta 1999. Vuonna 2024 yliopistossa opiskeli 2146 opiskelijaa.

Vuonna 2020 yliopiston rehtorina aloitti Sergiu Cornea.

Yliopisto koostuu kolmesta tiedekunnasta:

* oikeustieteen ja julkishallinnon tiedekunta
* humanistis-kasvatustieteellinen tiedekunta
* talouden, tekniikan ja soveltavien tieteiden tiedekunta

Yhdessä romanialaisen Galațin yliopiston kanssa Cahulin valtionyliopisto perusti vuonna 2012 yhteisen maiden rajat ylittävän tiedekunnan, jossa opetetaan humanistisia tieteitä, taloustiedettä ja tekniikkaa.

## Lähteet
Oscar de Wahl

**Oscar de Wahl** (7. elokuuta 1832 Skokloster – 29. huhtikuuta 1873 Tukholma) oli ruotsalainen kapellimestari, pianopedagogi ja säveltäjä.

Wahl sai varhaista musiikkikasvatusta isältään. Vuonna 1854 hän valmistui Ruotsin kuninkaallisen musiikkiakatemian konservatoriosta musiikkijohtajan tutkinnolla. Wahlista tuli yksi Tukholman kysytyimmistä pianonsoiton opettajista. Hänen oppilaidensa joukossa oli Hilma Svedbom. Vuonna 1858 Wahl pääsi kapellimestariksi Södra Teaterniin, johon hän myös sävelsi näyttämömusiikkia ja ajan käytännön mukaisesti orkestroi esitettävät operetit. Vuodesta 1871 kuolemaansa Wahl työskenteli Mindre teaternissa.

Wahl meni vuonna 1867 naimisiin näyttelijä Anna Lundströmin kanssa. Näyttelijä Anders de Wahl oli pariskunnan lapsi.

## Lähteet
Anna de Wahl

**Anna de Wahl** (o.s. Lundström; 25. toukokuuta 1844 Väddö – 18. toukokuuta 1889 Södertälje) oli ruotsalainen näyttelijä ja sopraanolaulaja.

Wahl tuli varhain sukulaisensa adoptoimaksi. Hän pääsi 11-vuotiaana oppilasteatteriin, jossa sai koulutusta ja ensimmäiset työtehtävänsä. Vuonna 1866 Wahl siirtyi esiintymään Södra Teaterniin. Hän työskenteli sittemmin eri teattereissa Tukholmassa ja Göteborgissa. Häntä pidettiin aikanaan eturivin operettitaiteilijana. Wahl oli vuosina 1884–1885 kiinnitettynä Helsingin Svenska Teaterniin ja vuosina 1886–1887 Tukholman Vasateaterniin.

Wahl oli vuodesta 1867 naimisissa muusikko Oscar de Wahlin kanssa. Näyttelijä Anders de Wahl oli pariskunnan lapsi.

## Lähteet
Apollonin temppeli (Side)

**Apollonin temppeli** oli antiikin aikainen Apollonille omistettu kreikkalainen temppeli Siden kaupungissa Pamfyliassa Vähässä-Aasiassa nykyisessä Turkissa.

Apollonille omistettu temppeli ajoitetaan roomalaiselle kaudelle 100-luvun loppupuolelle. Apollon oli yksi Siden pääjumaluuksia. Temppelirakennus sijaitsi kaupungin niemen eteläosassa lähellä merenrantaa ja satamaa. Se oli peripteraalitemppeli ja edusti korinttilaista tyyliä. Siinä oli lyhyillä sivuilla 6 pylvästä ja pitkillä sivuilla 11 pylvästä. Temppelin stylobaatin koko oli noin 16 × 30 metriä. Sisällä temppelissä oli pronaos, jonka edessä oli kaksi pylvästä (*[[distylos in antis]]*), ja cella, mutta ei opisthodomosta.

Temppelistä on pystyssä viisi pylvästä ja niiden päällä olevaa arkkitraavia ja friisiä, jotka pystytettiin uudelleen kunnostustöissä 1980-luvulla. Friisin koristelussa esiintyy Medusan päitä. Muutoin temppelistä on säilynyt lähinnä sen perustukset sekä yksittäisiä rakenneosia. Heti Apollonin temppelin eteläpuolella sijaitsi Athenen temppeli, joka oli arkkitehtonisesti hyvin samanlainen vaikkakin suurempi. Varhaisella kristillisellä kaudella temppelit olivat raunioina, sillä niiden paikalle rakennettiin 400- tai 500-luvulla Eteläisenä basilikana tunnetun kirkon atriumpiha.

## Lähteet

## Aiheesta muualla
Ion Chicu

** Ion Chicu** (s. 7. maaliskuuta 1974) on moldovialainen poliitikko, joka toimi Moldovan pääministerinä 2019–2020.

Hänen edeltäjänsä, eurooppamielisen Maia Sandun hallitus kaatui pankkiskandaalin jälkiseurauksena Chicu, joka oli toiminut valtionvarainministerinä, perusti virkamieshallituksen johon hän valitsi lähinnä venäjämielisen presidentti Igor Dodonin avustajia. Hallituksella oli äärimmäisen niukka enemmistö parlamentissa (51 paikkaa 101:sta). Kun Sandu valittiin presidentiksi vuoden 2020 lopussa, Chicu erosi.

## Lähteet
Always on the Run

**Always on the run** () on saksalaisen laulajan Isaakin esittämä kappale, joka julkaistiin 19. tammikuuta 2024. Isaak voitti kappaleella Saksan vuoden 2024 euroviisukarsinnan *Eurovision Song Contest – Das deutsche Finale 2024* -kilpailun ja täten edusti kappaleella Saksaa vuoden 2024 Eurovision laulukilpailussa Malmössä. Kappale tuli finaalissa 12. sijalle 117 pisteellä.

## Lähteet
Bysanttilainen hospitaali

**Bysanttilainen hospitaali** oli bysanttilaisaikainen hospitaali Siden kaupungissa Pamfyliassa Vähässä-Aasiassa nykyisessä Turkissa. Se sijaitsi kaupungin itäosassa itään kaupallisesta agorasta.

Hospitaali rakennettiin varhaisella bysanttilaisella kaudella 500-luvulla. Rakennuksen tunnistus ei ole täysin varma, mutta tunnistuksen puolesta puhuvat toisaalta se, että keisari Justinianuksen tiedetään rakennuttaneen hospitaalin johonkin päin Pamfyliaa, ja se, että monet myöhemmät varmuudella hospitaaleiksi tiedetyt rakennukset vaikuttavat käyttäneen rakennusta arkkitehtonisena esikuvanaan.

Hospitaalirakennus oli kaksikerroksinen ja koostui viidestä pitkänomaisesta huoneesta, joissa oli tynnyriholvattu katto. Jokainen huone jakaantui kolmeen osaan, joiden välillä oli ovet. Rakennuksen pituus oli noin 27 metriä ja leveys noin 16,5 metriä. Ylempään kerroksen johtanut portaikko sijaitsi oletettavasti rakennuksen länsipäässä, joka ei ole säilynyt nykyaikaan. Hospitaalin rakentamiseen on uudelleenkäytetty Siden varhaisempien rakennusten kiviä.

## Lähteet

## Aiheesta muualla
Dionysoksen temppeli (Side)

**Dionysoksen temppeli** oli antiikin aikainen Dionysokselle omistettu kreikkalainen temppeli Siden kaupungissa Pamfyliassa Vähässä-Aasiassa nykyisessä Turkissa. Temppelin tunnistus ei ole täysin varma, ja perustuu lähinnä siihen, että se sijaitsee aivan Siden teatterin vieressä, heti sen luoteispuolella.

Dionysoksen temppeliksi tulkittu pyhäkkö rakennettiin roomalaisella kaudella ensimmäisellä vuosisadalla jaa. Tarkemmin se ajoitetaan keisari Augustuksen ajalle vuosisadan alkuun. Temppeli oli pseudoperipteraali, ja sellaisena harvinaisuus Vähässä-Aasiassa. Sen julkisivussa oli neljä pylvästä ja cellan kummallakin pitkällä sivulla viisi cellan seinässä kiinni ollutta puolipylvästä. Cellan lyhyellä takasivulla ei ollut pylväitä.

Julkisivun neljä pylvästä oli tehty punaisesta graniitista ja edustivat korinttilaista tyyliä, ja muodostivat 2,5 metriä syvän pronaos-portiikin. Se avautui pohjoiseen päin. Temppeli oli rakennettu korkealle podiumille. Ylös pronaokselle johti kuusi porrasta. Temppelin stylobaatin koko oli 5,83 × 11,75 metriä.

Kun teatteria laajennettiin 100-luvulla, osa temppelistä jäi teatterin tukirakenteiden alle. Temppelin rauniot ovat säilyneet nykyaikaan vain huonosti.

## Lähteet
Eteläinen basilika (Side)

**Eteläinen basilika** on nykyaikainen nimitys varhaisen bysanttilaisajan basilikakirkolle, joka sijaitsi Siden kaupungissa Pamfyliassa Vähässä-Aasiassa nykyisessä Turkissa.

Basilikakirkko rakennettiin Siden antiikin aikaisten Apollonin ja Athenen temppeleiden alueelle 400- tai 500-luvulla. Basilikassa oli kolme laivaa, suuri atrium ja sivuilla nartheksit. Keskiosassa oli apsis, jossa oli synthronon eli tila pappien istuimille. Apsiksen kummallakin puolella oli papiston käyttämiä huoneita liturgisille välineille. Varsinainen basilika oli rakennettu aiempien temppeleiden itäpuolelle, ja sen atrium oli temppeleiden paikalla, mikä kertoo temppeleiden olleen tuossa vaiheessa jo raunioina. Basilikan eteläsivulla on siipirakennus, jonka on tulkittu olleen martyrion eli jonkun kirkon pyhän hautapaikka.

Kirkko tuhoutui 600-luvulla, jonka jälkeen sen osista rakennettiin 700- tai 800-luvulla pienempi kirkko aiemman keskelle. Se on säilynyt nykyaikaan paremmin.

## Lähteet

## Aiheesta muualla
Eteläinen basilika

**Eteläinen basilika** voi viitata seuraaviin antiikin aikaisiin basilikoihin:

* Eteläinen basilika, basilika Korintissa Kreikassa
* Eteläinen basilika, basilikakirkko Sidessä Vähässä-Aasiassa